מגדל אליזבת ובו הביג בן
**הביג בן** (באנגלית: **Big Ben**) או **מגדל אליזבת** הוא שעון גדול המורה את השעות במגדל השעון של ארמון וסטמינסטר (בתי הפרלמנט הבריטיים) "סנט סטיבנס" בלונדון. לעיתים נקרא המגדל כולו בשם ביג בן, אך שם המגדל בו שוכן הביג בן נקרא "מגדל השעון", ומאז 2012 שונה שמו ל**מגדל אליזבת**, על שם אליזבת השנייה ולציון יובל היהלום למלכותה.

השעון קרוי על שם סר בנג'מין הול (1802–1867), שהיה הממונה על העבודות בעת התקנת השעון בשנת 1859.

היסטוריה
--------

המגדל נבנה במאה ה-19, על מקומו של מגדל השעון של הארמון הישן, לאחר שריפתו ב-1834. גובהו 96 מטר ובראשו ארבעה לוחות שעל כל אחד מהם שעון. קוטר כל לוח שבעה מטרים והם מכוונים לארבע רוחות השמיים. השעון נבנה בסגנון הנאו גותי שאפיין מאוד את האדריכלות המונומנטלית באנגליה הוויקטוריאנית. הבניין מעוטר באלמנטים גותיים שונים, וקצהו העליון נראה כמו מגדל פעמונים של קתדרלות גותיות המעוטר בצריחונים קטנים ומחודדים. הפעמון במגדל שוקל 13 וחצי טון, ועוד ארבעה פעמונים בגדלים שונים המפיקים צלילים שונים. הפעמונים מצלצל רבע שעה אחרי שעה עגולה נעימה בת ארבעה צלילים ולאחר כל רבע אחר כך הוא מנגן את הקטע הקודם וארבעה צלילים נוספים. כל שעה עגולה הוא מנגן את הנעימה המלאה בת 16 צלילים ובסיומה הפעמון מצלצל עד 12 פעמים נוספות בהתאם לשעה.

ברחוב ויקטוריה בלונדון נמצא העתק קטן של הביג בן בשם "בן הקטן".

בשנת 2011 התגלה כי תוך מספר שנים זזה פסגתו של הביג בן ב־48 סנטימטר לכיוון צפון־מערב. הסיבה לכך היא הרכבת התחתית של לונדון אשר משפיעה במידה רבה על הקרקע עליה עומד המבנה.

ב-2 ביוני 2012 החליט פרלמנט בריטניה לשנות את שם המגדל ל"מגדל אליזבת'" ע"ש אליזבת' השנייה לכבוד שנת ה-60 להמלכתה. השינוי הוצע בפרלמנט הבריטי בו התקבל ברוב קולות.

באוגוסט 2015, התגלתה תקלה שגורמת לכך שהשעון מקדים את צלצוליו בכשש שניות. שענים שבדקו את התקלה אינם יכולים להצביע עליה במדויק, ואומרים שזה קשור, ככל הנראה, לגילו של השעון.

ב-21 באוגוסט 2017 החליט בית הנבחרים הבריטי להפסיק את פעילות השעון עד לשנת 2021 עקב עבודות שיפוץ במגדל. עלויות השיפוץ מסתכמות נכון ל-2020 ב-80 מיליון ליט"ש.

ב-29 בספטמבר 2020 החלו להסיר את הפיגומים שכיסו את השעון עקב העבודות.

באפריל 2022, לקראת חגיגות יובל הפלטינה למלכות אליזבת השנייה, הוסרו כל הפיגומים והמגדל נחשף מחדש.

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **ביג בן** בוויקישיתוף
* אתר האינטרנט הרשמי של ביג בן (באנגלית)
* ביג בן, באתר אנציקלופדיה בריטניקה (באנגלית)
* קטע קול רן לוי, ההיסטוריה של ביג בן, באתר "עושים היסטוריה" (שידור של הפודקאסט וטקסט מלא שלו)(הקישור אינו פעיל, 2.9.2020)
* הסיפור של ביג בן, White chapel bell foundry (באנגלית)
* אי פי, הביג בן חוגג יומולדת 150, באתר ynet, 31 במאי 2009
* ynet, ב"ביג בן" לא מסתכנים: מתקשרים לשעון הדובר, באתר ynet, 28 באפריל 2013
* רן לוי, ‏איגרוף, טירוף ותה של ארבע אחרי הצהרים: על ההיסטוריה של 'ביג בן', באתר "הידען", 22 בדצמבר 2007
* מה יש בביג בן? (מגדל אליזבת), סרטון אנימציה באתר יוטיוב, 21 באפריל 2022 (באנגלית)

הערות שוליים
------------

1. ↑  ביג בן, הצופה, 8 במאי 1938
2. ↑  בעקבות פיזה: גם הביג בן עקום, באתר mako
3. ↑  חדשות 2, ‏שעון ה"ביג בן" ייקרא ע"ש המלכה, באתר ‏מאקו‏, 2 ביוני 2012
4. ↑  AFP, תקלה מסתורית בביג בן: ממהר בשש שניות, באתר ynet, 26 באוגוסט 2015
5. ↑  סוכנויות הידיעות, שקט, משפצים: פעמון הביג בן הושתק עד 2021, באתר ynet, 21 באוגוסט 2017
6. ↑  אתר למנויים בלבד מחיר השיפוצים של ביג בן בלונדון זינק פי 5: נחשף נזק מהפצצות במלחמת העולם השנייה, באתר TheMarker‏, 13 בפברואר 2020
7. ↑  הביג בן – מגדל אליזבת, השעון והסמל האלמותי של לונדון, באתר לונדוניסט

שעון מגדל אליזבת לאחר השיפוץ, 2022

ארמון וסטמינסטר והביג בן בלילה

ארמון וסטמינסטר והביג בן בלילה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534355705171
* GND: 4223680-0
* LCCN: sh88001474

 |